
Toimintasuunnitelma vuodelle 2026

YLEISTÄ 

Jyväskylän Ladun tavoitteena on edistää kaiken ikäisten kuntoa ja terveyttä toimimalla matalan kynnyksen liikuttajana. Toimimme niin, että mahdollisimman moni löytää mielekkään tavan ulkoilla ja nauttia luonnosta. Yhteistyötä tehdään muiden liikuntaa ja terveyttä tukevien järjestöjen ja toimijoiden kanssa.

Vuonna 2024 uudistettu Maja palvelee sekä käyttäjiä että siellä työskenteleviä aikaisempienvuosien tuomalla rutiinilla. Yhdistyksen toiminnassa nähdään varmasti uusia piirteitä, koska osa luottamus- ja toimihenkilöistä vaihtuu. Vaihdokset johtuvat mm. sääntöjen toimikausirajoista.

Yhdistyksen hallitus johtaa yhdistyksen toimintaa, kutsuu koolle lakisääteiset kokoukset, kokoontuu itse pääsääntöisesti kerran kuukaudessa ja osallistuu Suomen Ladun sekä Keski-Suomen latualueen kokouksiin.


JYVÄSKYLÄN LATU TAPAHTUMATUOTTAJANA

Yhdistys tukee ja edistää liikuntaa eri muodoissa. Toimintaa järjestetään ympäri vuoden Ladun Majan maastoissa, kaupungin lähialueilla, Lapissa sekä Keski-Euroopassa. 
 
Pienen tauon jälkeen avataan Ladun Majalta lähtevä reilun kolmen kilometrin talvipolku kävelijöille ja lumikenkäilijöille. Kesäkaudella latupohjat ovat lenkkeilijöiden ja pyöräilijöiden käytössä. 
 
Akumajan huoltoviikot toteutetaan keväällä ja syksyllä.   
 
Jyväskylän Ladun Vapaaehtoinen pelastuspalvelu -ryhmä (vapepa) on Suomen suurimpia etsintöihin erikoistuneita ryhmiä. Ryhmä kouluttaa jäseniään sekä osallistuu aktiivisesti muihin koulutuksiin.
 
Talvikauden toimintaa 

 
Majakahvio aukeaa 1.1.2026 
Muumien hiihtokoulut 24.–25.1. ja 31.1.–1.2.2026 
Aikuisten hiihtokoulut helmikuussa 
Kansallinen hiihtopäivä 21.2.2026 
Mäenlaskupäivä maaliskuussa 
Ylläksen hiihtoretki on varattu viikolle 13 
Valokuvauskerho kokoontuu kerran kuukaudessa. 
Lentopalloa pelataan viikoittain koulujen liikuntasaleissa eri puolilla kaupunkia. 
Hämärähommat valtaavat Ladun Majan ympäristön loka-marraskuun vaihteessa. 
Puurojuhlaa vietetään joulukuussa. 

Kesäkauden toimintaa 

Viikkoaktiviteetit alkavat toukokuussa: polkujuoksu, sauvakävely, lentopallo ja retket. 
Jyväsjärvi-soutu soudetaan kesäkuussa. Yhdistyksen joukkue osallistuu kuntosarjaan. 
Jäsensauna Kolmisoppisen rannalla lämpiää toukokuusta lokakuulle keskiviikkoisin ja sunnuntaisin. 
Hyvinvointia luonnosta (+65-toiminta) retkiä toteutetaan kerran kuukaudessa läpi vuoden. 
Jyväspatikka toteutetaan jo kolmannen kerran 22.8.2026 



VAPAAEHTOISET TOIMINNAN KIVIJALKANA

Talven majakahviovuoroihin opastetaan entisiä ja uusia toimijoita. Majakahvio sitouttaa jäseniä eniten ja on samalla yhdistyksen taloudellinen selkäranka. Se on myös erittäin yhteisöllistä toimintaa ja mukavaa yhdessä tekemistä. Majatoimikunta huolehtii majojen ympärivuotisesta toiminnasta, vuokrauksesta ja hankinnoista. Majatalkoot järjestetään keväällä ja syksyllä. Talkooryhmä huolehtii polttopuuhuollosta ja muista vastaavista tehtävistä. Kaupungin kanssa on yhteistyösopimus Kolmisoppisen laavun polttopuuhuollosta. Laturyhmä vastaa metsälatujen kesäaikaisesta raivauksesta ja talvella omien latujemme ylläpidosta. Hiihtomaa pyritään kunnostamaan Majan läheisyyteen maisemoidulle läjitysalueelle.

Akumaja-toimikunta organisoi Akumajan ja Dominicin mökin isäntäyhdistyksen tehtävät. 

YHTEISTYÖ

Yhdistyksen hyvää yhteistyötä Jyväskylän kaupungin ja erityisesti sen liikuntatoimen kanssa jatketaan. Kaupunki on panostanut ja panostaa Ladun Majan alueeseen. Se on talvella tunnetusti eteläisen Suomen lumisin paikka. Osallistumme Suomen Ladun ja latualueen tapahtumiin. 

 
MUU TOIMINTA 

Tiedotus toteutetaan jäsenlehden (4 krt/v), www.jyvaskylanlatu.fi -sivun, Facebookin, Instagramin sekä Suomen Ladun tiedotuskanavan avulla. Eri lajiryhmillä on omia WhatsApp-ryhmiä. Viestinnässä, eri tilaisuuksissa sekä tapahtumissa yritämme lisätä yhdistyksen jäsenmäärää.

Yhdistyksen käytössä on kaksi majaa: Ladun Maja ja Soppimaja. Molempia majoja vuokrataan ulkopuolisille ja käytetään yhdistyksen tapahtumissa ja kokouksissa.  Ladun Maja on vuokrattavissa ympäri vuoden ja Soppimaja kesäaikana. Lisäksi yhdistyksellä on kolmessa Lapin kohteessa yli 50 lomaosakeviikkoa, joita vuokrataan ainoastaan jäsenille. Lomaosakeviikkojen haku tiedotetaan jäsenlehdessä. Yhdistys vuokraa myös erilaisia liikunta- ja retkeilyvälineitä.

Yhdistyksen toimintaa rahoitetaan jäsenmaksutuotoilla, majamyynnin tuotoilla ja majojen sekä liikuntavälineiden vuokrauksesta saatavilla tuotoilla. Mahdolliset sponsorisopimukset ja mainosmyynti täydentävät tuottoja. 











Budjetti vuodelle 2026
Syyskokous 2025

TULOSLASKELMA Budj. 2026 Est. 2025 Tot. 1-9/2025 Tot.2024
Varsinainen toiminta
Tuotot 10051,00 10051,00 10051,00 11452,25
Kulut
Poistot jaarvonalennukset -10577,00 -11577,00 -8682,75 -5576,78
Muut kulut -49 849,68 -48 016,42 -38357,03 -37 608,82
Kulut yhteensd -60426,68 -59 593,42 -47 039,78 -43 185,60
Varsinainen toiminta yhteensé -50375,68 -49 542,42 -36 988,78 -31733,35]
Varainhankinta
Tuotot 109 801,22 109 801,22 99 801,22 91931,19
Kulut -53 303,80 -49 064,31 -41396,32 -45 396,20
Varainhankinta yhteensa 56497,42 60736,91 58 404,90 46 534,99
Sijoitus- ja rahoitustoiminta
Tuotot 504,26 431,51 431,51 414,99
Sijoitus- ja rahoitustoiminta yhteensd 504,26 431,51 431,51 414,99
Tuotto. / kukujdima 6626,00 11 626,00 21847,63 15 216,63
TILIKAUDEN TULOS 6 626,00 11 626,00 21847,63 15 216,63

